**Doamne, cred că m-ai uitat**

*RCE*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doamne, cred că m-ai uitat,

Căci un colț din suflet plânge

Și ocări s-au adunat...

Nefondate pe-a mea frunte.

Doamne, cred că m-ai uitat,

Căci apus îmi pare viața

N-am rănit, dar am lăsat

Lacrimi ca să-mi spele fața.

Doamne cred că m-ai uitat,

Căci zadarnice-mi par toate

Cât aș vrea să fiu bogat

În iubire și prin fapte.

Doamne cred că m-ai uitat...

De pe-atunci când mă feream

Să-ți urmez cerescul sfat,

Căci pe-atunci eu nu iubeam.